
STRUČNO POVJERENSTVO

KLASA: 406-01/24-41/01
URBROJ: 2137-24-01-24-2
Podravske Sesvete, 26 . rujna 2024. godine


[bookmark: _Hlk158731793][bookmark: _Hlk158722188]Naručitelj Općina Podravske Sesvete, Ivana Mažuranića 1, 48363 Podravske Sesvete, OIB: 67426167479, za predmet nabave „Krajobrazno uređenje zelenog otoka u Podravskim Sesvetama“ (u daljnjem tekstu: Naručitelj), a na temelju članka 12. i 15. Zakona o javnoj nabavi („Narodne novine“ broj 120/16 i 114/22) i članka 1. stavka 1. Pravilnika o jednostavnoj nabavi Općine Podravske Sesvete („Službeni glasnik Koprivničko-križevačke županije“ broj 38/22, 8/24 i 11/24-pročišćeni tekst), nije obvezna provesti jedan od postupaka propisanim Zakonom o javnoj nabavi, s obzirom da je procijenjena vrijednost predmeta nabave manja od 26.540,00 eura za nabavu roba i usluga odnosno 66.360,00 eura bez PDV-a za radove, upućuje

POZIV NA DOSTAVU PONUDE

1. OPIS PREDMETA NABAVE
	1.1. Predmet nabave: „Krajobrazno uređenje zelenog otoka u Podravskim Sesvetama“ 
1.2. Opis predmeta nabave: Krajobrazno uređenje zelenog otoka u Podravskim Sesvetama, sukladno priloženom troškovniku (Prilog 2 – Troškovnik) i Idejnom rješenju (Prilog 3 – Idejno rješenje)
	1.3. Procijenjena vrijednost nabave: 17.200,00 eura bez PDV-a 
	1.4. Evidencijski broj nabave iz Plana nabave: 52/2024 
	
2. UVJETI NABAVE
	2.1. Način izvršenja: ugovor, jednokratno
2.2. Rok izvođenja radova/pružanja usluga/ispostava robe: 40 dana od dana sklapanja ugovora
2.3. Rok trajanja ugovora: 40 dana od dana sklapanja ugovora
            2.4. Rok valjanosti ponude: 60 dana od isteka roka za dostavu ponuda
            2.5. Mjesto izvođenja radova/pružanja usluga/isporuke robe: Podravske Sesvete, k.č. br. 2 i    3, k.o. Podravske Sesvete
            2.6. Rok, način i uvjeti plaćanja: Plaćanje će se izvršiti bez  predujma, uplatom na transakcijski račun ponuditelja na temelju valjanog računa u roku 30 dana od dana primitka e-računa, osim ako posebnim zakonom nije drugačije određeno.
           2.7. Cijena ponude: Cijenu ponude potrebno je iskazati u eurima na način:
· cijena ponude bez PDV-a,
· iznos PDV-a,
· cijena ponude s PDV-om.
           2.8. Kriteriji odabira ponude: najniža cijena 
           2.9. Ostalo: Profesionalnu sposobnost ponuditelji dokazuju izvodom iz sudskog ili obrtnog registra ili drugog odgovarajućeg registra u državi poslovnog nastana

3. SASTAVNI DIJELOVI PONUDE
	Ponuda treba sadržavati:
· Ponudbeni list (ispunjen, potpisan od ovlaštene osobe ponuditelja i popečatiran od strane ponuditelja Prilog 1 – Ponudbeni list),
· Troškovnik (ispunjen, potpisan od ovlaštene osobe ponuditelja i popečatiran od strane ponuditelja Prilog 2 - Troškovnik),
· preslik obrtnice ili rješenje o registraciji trgovačkog društva.
	
Sve tražene dokumente koji se dostavljaju u ponudi ponuditelj može dostaviti u neovjerenoj preslici pri čemu se neovjerenom preslikom smatra i ovjereni ispis elektronske isprave.
Ispravci u ponudi moraju biti izrađeni na način da su vidljivi. Ispravci moraju uz navod datuma ispravka, biti potvrđeni potpisom ovlaštene osobe ponuditelja.
Pri izradi ponude ponuditelj ne smije mijenjati i nadopunjavati tekst Poziva na dostavu ponude.

	S odabranim ponuditeljem sklopit će se ugovor u pisanom obliku.

4. JAMSTVA 
Odabrani ponuditelj obvezan je u roku od 8 (osam) dana od dana sklapanja ugovora Naručitelju dostaviti jamstvo za uredno ispunjenje ugovora u obliku bjanko zadužnice ispunjene i potvrđene (solemnizirane) sukladno Pravilniku o obliku i sadržaju bjanko zadužnice („Narodne novine“ broj 115/12, 82/17 i 154/22) ili javnobilježnički solemnizirane zadužnice sukladno Pravilniku o obliku i sadržaju zadužnice („Narodne novine“ broj 115/12, 82/17 i 154/22). 
Jamstvo mora biti s rokom važenja od minimalno 2 mjeseca duže od roka za izvođenje radova, na iznos od 10% vrijednosti ugovora bez PDV-a.
Umjesto traženog jamstva odabrani ponuditelj može najkasnije u roku od 8 (osam) dana od dana sklapanja ugovora uplatiti novčani polog u apsolutnom iznosu izraženom u visini 10% vrijednosti ugovora (bez PDV-a) na poslovni račun Naručitelja.
U slučaju nedostavljanja jamstva u roku od 8 (osam) dana od dana sklapanja ugovora, Naručitelj ima pravo pristupiti raskidu ugovora.

5. NAČIN DOSTAVE PONUDE
Ponuda se dostavlja u pisanom obliku s prilozima navedenim u točki 3. ovoga Poziva. Svi prilozi koji se nalaze u prilogu ovoga Poziva moraju biti ispunjeni, potpisani od ovlaštene osobe ponuditelja i popečatirani od strane ponuditelja.
	Naručitelj neće prihvatiti ponudu koja ne ispunjava uvjete i zahtjeve vezane uz predmet nabave sukladno ovom Pozivu.
	5.1. Rok za dostavu ponude: Krajnji rok za dostavu ponude je 04. listopada 2024. godine do 12:00 sati, bez obzira na način dostave.
	5.2. Način dostave ponude: e-mailom: info@podravske-sesvete.hr ili poštom preporučenom pošiljkom na adresu Naručitelja ili osobno na adresu: 
            OPĆINA PODRAVSKE SESVETE, Ivana Mažuranića 1, 48363 PODRAVSKE SESVETE
	Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.
	Ponude pristigle nakon isteka roka za dostavu ponuda neće se otvarati, te će se kao zakašnjele vratiti ponuditeljima koji su ih dostavili.
	
6. OSTALO
	6.1. Osoba ovlaštena za kontakt s ponuditeljima:
	Mladen Sitek, općinski načelnik (091 1819 120)
	e-mail: info@podravske-sesvete.hr
	6.2. Obavijest o rezultatima nabave: Naručitelj neće prihvatiti ponudu koja ne ispunjava uvjete vezane uz predmet nabave iz ovoga Poziva na dostavu ponude i zadržava pravo odbiti sve ponude i poništiti ovaj postupak.
	Ponuditeljima će se dostaviti odluka o izboru najpovoljnijeg ponuditelja u roku do 30 dana od dana isteka roka za dostavu ponuda.
	Protiv odluke o odabiru ili poništenju žalba je isključena.

